CELEX: C2007/069/07
Language: hu
Date: 2007-03-24 00:00:00
Title: C-2/07. sz. ügy: Cour de cassation (Belgium) által 2007. január 4-én benyújtott előzetes döntéshozatal iránti kérelem – Paul Abraham, Eugène Dehalleux és társai kontra Région wallonne, Société de développement et de promotion de l'aéroport de Liège-Bierset SA, T.N.T. Express Wordwide (Euro Hub) SA, Société nationale des voies aériennes – Belgocontrol, État belge, Cargo Airlines Ltd

24.3.2007   
            
            
               HU
            
            
               Az Európai Unió Hivatalos Lapja
            
            
               C 69/4
            
         Cour de cassation (Belgium) által 2007. január 4-én benyújtott előzetes döntéshozatal iránti kérelem – Paul Abraham, Eugène Dehalleux és társai kontra Région wallonne, Société de développement et de promotion de l'aéroport de Liège-Bierset SA, T.N.T. Express Wordwide (Euro Hub) SA, Société nationale des voies aériennes – Belgocontrol, État belge, Cargo Airlines Ltd
   (C-2/07. sz. ügy)
   (2007/C 69/07)
   Az eljárás nyelve: francia
   A kérdést előterjesztő bíróság
   Cour de cassation (Belgium).
   Az alapeljárás felei
   
      Felperes: Paul Abraham, Eugène Dehalleux és társai.
   
      Alperes: Région wallonne, Société de développement et de promotion de l'aéroport de Liège-Bierset SA, T.N.T. Express Wordwide (Euro Hub) SA, Société nationale des voies aériennes – Belgocontrol, État belge, Cargo Airlines Ltd
   Az előzetes döntéshozatalra előterjesztett kérdések
   
               1)
            
            
               Az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelvnek (1) az 1997. március 3-i 97/11/EGK tanácsi irányelvvel (2) történt módosítását megelőzően alkalmazandó szövege értelmében projektnek minősül-e az megállapodás, amely azzal a céllal jött létre egy állami szerv és egy magánvállalkozás között, hogy ez utóbbit arra ösztönözze, hogy egy 2 100 métert meghaladó hosszúságú kifutópályával rendelkező repülőtér területén tevékenységet kezdjen, és amely tartalmazza a kifutópálya átalakítására – de nem meghosszabbítására – és egy irányítótorony építésére vonatkozó, infrastrukturális munkálatok pontos leírását annak érdekében, hogy lehetővé tegye óriás-repülőgépek napi 24 órában és évi 365 napon történő le- és felszállását, és amely a vállalkozás tevékenységének megkezdésétől kezdve éjszakai és nappali járatokat is tervez indítani?
            
         
               2)
            
            
               Megfelelnek-e az éjszakai és nappali járatok számának tervezett növelése érdekében egy meglévő repülőtér infrastruktúrájának módosítására irányuló munkálatok – a kifutópálya meghosszabbítása nélkül – annak a projektfogalomnak, amelyre vonatkozóan az 1985. június 27-i 85/337/EGK tanácsi irányelvnek az 1997. március 3-i 97/11/EGK tanácsi irányelvvel történt módosítását megelőzően alkalmazandó szövegének 1. 2., és 4. cikke hatásvizsgálatot ír elő?
            
         
               3)
            
            
               Bár a repülőtéri tevékenységek tervezett növelése kifejezetten nem szerepel a 85/337/EGK irányelv mellékleteiben, a tagállamnak mégis figyelembe kell-e vennie ezt növelést, amikor annak érdekében vizsgálja az e repülőtér infrastruktúrájában elvégzendő módosítások környezetre gyakorolt esetleges hatását, hogy a repülőtér ezt a többlettevékenységet befogadja?
            
         
      (1)  HL L 175., 40. o.; magyar nyelvű különkiadás 15. fejezet, 1. kötet, 248. o.
   
      (2)  HL L 73., 5. o.; magyar nyelvű különkiadás 15. fejezet, 3. kötet, 151. o.